Ayen i as-yernan afud i uselmed n tutlayt-a, d agezdu n tutlayt d yidles n tmaziɣt i yeldin deg Tizi Wezzu deg useggas n 1990, akked win n Bgayet deg useggas n 1991. Tin ɣer-s d aneḥbus ɣef leqraya deg temnaḍt n Leqbayel deg useggas n 1994. Deg useggas aɣurbiz 1995-1996 yennulfu-d Usqamu Unnig n Timuzɣa ara yilin i lmendad n uselmed n tmaziɣt d usileɣ n yiselmaden, dɣa deg useggas-nni i tekcem tmaziɣt ɣer uɣerbaz.